Գապ

Գապ (, ), քաղաք և համայնք Ֆրանսիայի հարավարևելյան մասում՝ Պրովանս-Ալպեր-Լազուր ափ երկրամասում, որի կազմի մեջ մտնող Վերին Ալպեր դեպարտամենտի պրեֆեկտուրան, ինչպես նաև Գապի շրջանի սուպրեֆեկտուրան՝ վարչական կենտրոնն է և ամենամարդաշատ բնակավայրը։ Բնակչության թվաքանակը 2019 թվականի տվյալներով եղել է 40.631: Զբաղեցնում է 110,43 քառակուսի կիլոմետր տարածք։

Աշխարհագրություն 
Ընկած է Դոֆինեի Ալպեր անվանումով հայտնի լեռնազանգվածի հարավային հատվածում՝ Լյուի գետի ափին, Նապոլեոնի երթուղու վրա, որը հատելով Ալպյան լեռները՝ Գրենոբլը կապում է Լազուր ափի հետ։

Կլիմա 

Գապին բնորոշ է օվկիանոսային կլիման՝ մայրցամաքայինի զգալի ազդեցությամբ հանդերձ։ Ամառները տաք են, ձմեռները՝ ցուրտ ու ձնառատ, ինչը հատուկ է ալպյան այլ բնակավայրերին ևս։

Պատմություն 

Ներկայիս Գապի տեղում մեր թվականությունից առաջ 14-րդ դարում հիմնվել է հինհռոմեական Vapincum ռազմական ճամբարը։ V դարում բնակավայրը պարսպապատվել է։ Մինչև XVI դարը կառավարվել է կաթոլիկ եպարխիայի կողմից։ 1512 թվականին անցել է Ֆրանսիայի տիրապետության տակ։ XVI—XVII դարերում զգալի վնասներ է կրել կրոնական պատերազմների հետևանքով։

1790 թվականին դարձել է Վերին Ալպեր դեպարտամենտի պրեֆեկտուրան՝ վարչական կենտրոնը։

XIX դարում կառուցված նոր ճանապարհների և երկաթուղու շնորհիվ Գապը կապվել է Իտալիայի և Դրոմ գետի հովտի բնակավայրերի հետ։

Ժողովրդագրություն

Ուշագրավ փաստեր 

 Գապը հանդիսանում է Ֆրանսիայի ամենաբարձրադիր պրեֆեկտուրան։
 Քաղաքի հոկեյի թիմը՝ Rapaces-ը («Գիշատիչ թռչուններ») Ֆրանսիայի կրկնակի չեմպիոն է։
 «Տուր դե Ֆրանս» հեծանվավազքի որոշակի էտապ պարբերաբար անցնում է Գապով։
 Ֆրանսիայի մարզական ազգային թերթը՝ L'Équipe-ը, 2013 թվականին Գապը հռչակել է երկրի ամենասպորտային քաղաք։ 2002 թվականին էլ Գապը ճանաչվել էր տարվա ալպիական քաղաք։

Անվանի անձինք 
Գիյոմ Ֆարել (1489-1565) - բողոքական ռեֆորմատոր, որը գործել է Շվեյցարիայի ֆրանսախոս շրջաններում, ֆրանսերեն և օքսիտաներեն է թարգմանել Աստվածաշունչը
 Սեբաստիեն Օժյե (1983) — ֆրանսիացի ավտոմրցարշավորդ, աշխարհի յոթակի չեմպիոն.

Քույր քաղաքներ

Գապը բարեկամական և գործընկերային հարաբերություններ է հաստատել հետևյալ քաղաքների հետ.

, Պիներոլո, 1966 թվականից
, Տրաունշթայն, 1976 թվականից
, Բանգու, 2003 թվականից
, Կատմանդու, 2004 թվականից

Պատկերասրահ

Տես նաև 
Վերին Ալպեր

Գապ (շրջան)

Ծանոթագրություններ

Գրականություն 

History and anecdotes about the town of Gap
Booklet on the release of Gap in August 1944
Gallia Christiana (Nova, 1715), I, 452–473, Instrumenta, 86–89, (Nova, 1725), III, 1051–1107; Instrumenta, 177–188, 205–8;
, Gallia christiana Novissima (Montbeliard, 1899), I,
, Histoire hagiologique du diocese de Gap (Gap, 1852);
Honoré Fisquet, France Pontificale (Paris, 1868);
Gaillaud, Histoire de Notre Dame d'Embrun (Gap, 1862);
, Sigillographie du diocese de Gap (Grenoble, 1870);
Joseph Roman, Tableau historique du département des Hautes-Alpes (Paris, 1889–91);
Ulysse Chevalier, Topo-bibl., pp. 988, 1266.

Արտաքին հղումներ 

 
 
 Gap 2018 olympic bid web site

Ֆրանսիայի քաղաքներ
Ֆրանսիայի համայնքներ
Ֆրանսիայի բնակավայրեր
Տուր դը Ֆրանս
Եվրոպական քաղաքներ